Missatge: VeneçuelaHugo Chávez insinua que els EUA estan darrere dels càncers dels líders llatinoamericansRedacció Actualitzat a les 10:00 h   29/12/2011El president de Veneçuela, Hugo Chávez, ha insinuat aquest dimecres que els Estats Units podrien haver contribuït al fet que diversos líders de l'Amèrica Llatina hagin estat diagnosticats de càncer, després que la presidenta de l'Argentina, Cristina Fernández de Kirchner, ha anunciat que té càncer de tiroides.La presidenta argentina, Cristina Fernández, ha rebut nombroses mostres de suport en les últimes hores, després d'anunciar que tenia un càncer de tiroides i que s'operarà la setmana vinent. Els seus homòlegs llatinoamericans li han fet arribar molts missatges d'encoratjament, especialment aquells entre els quals el càncer ha fet estralls. No obstant això, el veneçolà Hugo Chávez, encara en tractament, ha deixat caure la sospita que els nord-americans podrien estar darrere d'aquesta "epidèmia", segons ha declarat. Segons ha informat Reuters, en un dels seus discursos controvertits, Chávez ha assenyalat que no estava acusant ningú, sinó simplement pensant en veu alta. "No seria estrany si haguessin desenvolupat una tecnologia per introduir càncer i ningú ho sabés... No ho sé. Només estic reflexionant", ha dit en un discurs televisat, dirigit a les tropes d'una base militar. VÍDEO: http://www.324.cat/video/3879670/Chavez-diu-que-el-cancer-es-una-conspiracio  Aquest home és una mina.

Resposta: Buenos AiresLa presidenta argentina rep l'alta un cop descartat que tingui càncer de tiroide Redacció Actualitzat a les 17:50 h   07/01/2012La presidenta argentina, Cristina Fernández, ha rebut avui l'alta mèdica després que els estudis clínics descartessin la possibilitat que tingués càncer en la glàndula tiroide que li va ser extirpada, segons ha informat el portaveu presidencial, Alfredo Scoccimarro. La cap d'Estat abandonarà l'hospital Austral en l'helicòpter presidencial, que l'espera al centre mèdic per traslladar-la a la seva residència d'Oliveres, als afores de la capital argentina."L'estudi histopatològic definitiu constata la presència de nòduls en els dos lòbuls de la glàndula tiroide de la presidenta, però descarta que hi hagués cèl·lules cancerígenes, cosa que modifica el diagnòstic inicial de la punció", segons diu l'informe mèdic que ha llegit el portaveu presidencial a la porta de l'hospital. La glàndula tiroïdal presentava "adenomes fol·liculars", afegeix el comunicat mèdic on s'ha anunciat l'alta de la mandatària, i ha avançat que "d'acord amb aquest diagnòstic favorable, l'equip a càrrec considera que el tractament quirúrgic que se li ha fet és suficient, i no serà necessària l'administració de iode radioactiu". Fernández va ingressar dimecres passat amb un diagnòstic de carcinoma papil·lar al lòbul dret de la glàndula tiroïdal, que va obligar a practicar-li una tiroidectomia total. En les últimes hores, la presidenta "descansa amb normalitat i el seu estat general és òptim", conclou l'informe que ha llegit el portaveu, que ha aprofitat per expressar l'agraïment de Fernández i els seus familiars per les mostres d'afecte que ha rebut aquests dies. La Casa Rosada no ha confirmat si, en vista d'aquest canvi de diagnòstic, Cristina Fernández mantindrà la baixa mèdica que tenia prevista fins al 24 de gener.----------------------------------------------------------------------------------------------------------------------- Aquesta ja la pot treure de la llista en Chávez, doncs...